# Michuá
| Michuá                                                                                                                           |                  |
| Muisca nafalik                                                                                                                   |                  |
| Zovdaks va Michuá koe Historia General de las Conquistas del Nuevo Reino de Granada neva (1688) ke Lucas Fernández de Piedrahíta |                  |
| Nafaluca                                                                                                                         |                  |
| Prostelay                                                                                                                        | Zaque            |
| Semek                                                                                                                            | Zaque ke Hunza   |
| Soka                                                                                                                             | Muisca abdigalda |
| Nafalugal                                                                                                                        | 1470 – 1490      |
| Dar- nafalik                                                                                                                     | Hunzahúa         |
| Dir- nafalik                                                                                                                     | Quemuenchatocha  |
| Blirizva                                                                                                                         |                  |
| Koblira                                                                                                                          | ?                |
| Awalkera                                                                                                                         | 1490             |
|                                                                                                                                  |                  |
|                                                                                                                                  |                  |
|                                                                                                                                  |                  |
|                                                                                                                                  |                  |
| betara                                                                                                                           | teza             |

| Tuveli icde Izvopa |

|         | Muisca : sane ke Kolombia is savsaf abdiespanaf seltay                                                                                   |
| ------- | ---------------------------------------------------------------------------------------------------------------------------------------- |
| Seltay  | Tawamidura • Vegeduropa • Yamba • Kocopa • Burmotaropa • Skapa • Inseik • Lexa • Ava • Vundopa • Alka • Geja                             |
| Debak   | Fúquene • Guatavita • Iguaque • Suesca • Tota • Tequendama stoya                                                                         |
| Izva    | Muisca abdigalda • Savsaf bowesik • Pasca meld • Chocontá meld • Tocarema meld • Espanafa olgalicura                                     |
| Nafalik | Zipazgo : Meicuchuca • Saguamanchica • Nemequene • Tisquesusa • Zaquesazipa Zacazgo : Hunzahúa • Michuá • Quemuenchatocha • Aquiminzaque |
| Lorik   | Chiminigagua • Bachué • Chía • Sué • Bochica • Huitaca • Chibchacum • Cuchavira • Nencatacoa • Chaquén • Chibafruime • Guahaioque        |


Michuá
{{Teliz_toza}}
[[File:ConfederaciónMuisca.png|thumb|left|300px|Liwot va Muisca abdigalda abdi espanafa olgalicura]]
'''Michuá''' (&nbsp;okon gu Minchua ok Michica&nbsp;) tiyir toleaf ''Zaque'' nafalik ke Hunza (&nbsp;[[Tunja]]&nbsp;) boweyes va Zacazgo cosxo (&nbsp;lentefi ki ke [[Muisca abdigalda]] koe refe [[Kolombia]] sokasane&nbsp;) wali [[1470]] is [[1490]]. Tiyir nutikye is dareik ke [[Hunzahúa]]. Inaf direik di tiyir [[Quemuenchatocha]] nutikye. 

Michuá tiyir milugalafa gu Zipa [[Saguamanchica]] nafalik ke Zipazgo cosxo tiso geefi ki ke Muisca abdigalda.

Koe ''Historia general de las conquistas del Nuevo Reino de Granada'' suteks ke Lucas Fernández de Piedrahíta ugaldik bak 1668 taneatomon zo miwar.

== Taneafa ralentara gu Saguamanchica ==
Viele Zipa [[Saguamanchica]] va vema ke [[Fusagasugá]] is cosxoki ke Sutagao levrotison olgalicuyur, pune okilik ke [[Guatavita]] gan wafivuca ke Zipa djufelisa va vegungikeem zo fobageyer. Guatavita va skedara va [[Bogotá|Bacatá]] bam joayar ise va Michuá nafalik ke Hunza pomadayar.

Michuá va pomadara ke Guatavita kuvon dulzayar. Numaze va dobulik den Saguamanchica stakseyer enide bantan kabdu inaf erkey va int di gonatoer ise va temera ke Guatavita di dulzoeyer. Saguamanchica va staksa ke Zaque balgeyer ise va dobulik askipejeyer.

Numen Zaque va ervolia dem 40 000 ''güecha'' gejik kabelceyer. Van jowa ke Zipazgo abdulaniyir voxe zo givayar da milk ke [[Sopó]] tiso alokaf volnik ke Zacazgo, va ervolia ke Zipa al vangluyayar. Kivason da intafo po co tiyir axarsafo ta wara va meld, bam denon dimavlayar. Inafa sposuca zo vanolapayar isen tirka ke Saguamanchica zo tugodjayar.

== Spuesi dili do Zipazgo ==
Saguamanchica va faylura ke Michuá impavantayar, esteson va [[Ubaque]] relmeyese is kazokevese va Zaque, is tolgenison az vilason va [[Pasca]] is [[Une (Cundinamarca)|Une]]. Voxen likera koe Zipazgo va Saguamanchica kevzaniyid kiren Panche cosik va debala impavantayad, tolgenison va [[Zipacón]] is [[Tena (Cundinamarca)|Tena]], isen miledje Guatavita ta vangira va [[Chía (Cundinamarca)|Chía]] is [[Cajicá]] va milk tixayar. Pirdanon gan eldik, Saguamanchica va intafa ervolia fuxetolayar, ton bati ki gokevgisi va getaltufa dilfura ke Panche is bani golikesi va lenton Guatavita. Santevda tiyir adrafa ta diliara va varafo Zipazgo. Banvielu Zipa va ralentara va Michuá gin trakuyur.<ref>(es) Fernández de Piedrahíta, 1688, bu 32.</ref>

== Chocontá meld ==
{{GKT|[[Chocontá meld]]}}
[[File: Batalla-de-choconta.jpg|thumb|220px|right|{{EwavaPebuda1|[[Chocontá meld]] sedme zovdaks ke piskuks va ''Izvapa ke tolgenira va Granada Warzafo Gazaxo'' ke Lucas Fernández de Piedrahíta ( Antwerpen, 1688 )}}]]

Michuá givayana gu avlara ke [[Saguamanchica]] kev int, va tev-kunoy ''güecha'' gejik kabelceyer aze va kevelik molikeyer.<ref>(es) José Antonio de Plaza. Compendio de la historia de la Nueva Granada desde antes de su descubrimiento hasta el 17 de noviembre de 1831. Bogotá: Imp. del Neogranadino, 1850. bu 6</ref> Toloya ervolia moe tawek ke [[Chocontá]] tere kevlaniyid. Milk ke Zaque taneon artlaniyir aze va int tildeyer ise voltayar. Meld remi baroy bartiv jijayar ise tiyir forteyotapafa. Milk ke Zipazgo wayar beka nafalik ke kota neya zo aytayad, don Saguamanchica cenesa.<ref>(es) Herrera Angel, Martha. "Los señores muiscas" (Revista Credencial Historia, n° 44, Bogotá, 1993)</ref>

== Xonukera az radimifira mo uskej ==
Dum Saguamanchica, Michuá moe meldxo ke Chocontá xonukeyer. Zanisik va alto ko Hunza malbureyed. Darpe Muisca orpa, [[Quemuenchatocha]] nutikye klaafe gu sanlerdda mo uskej ke Zacazgo va ina radimifiyir.

== Vuestexa ==
{{Vuestexeem}}
<small>
* (es) Fernández de Piedrahita, Lucas (1688). ''Historia general de las conquistas del Nuevo Reino de Granada''. Imprenta de Juan Baptista Verdussen.
</small>
{{Teliz_toleaf_briz}}
{{Nafalik
| yolt = Michuá
| ewava = Minchua.jpg
| pebuda = Zovdaks va Michuá koe ''Historia General de las Conquistas del Nuevo Reino de Granada'' neva (1688) ke Lucas Fernández de Piedrahíta
| zawa = Gold_Museum,_Bogota_(36145671394).jpg
| nafalikinda = [[:Category:Nafalik ke Muisca abdigalda|Muisca nafalik]]
| semek = Zaque ke Hunza
| soka = [[Muisca abdigalda]]
| prostelay = Zaque
| nafalugal = [[1470]] – [[1490]]
| dareik = [[Hunzahúa]]
| direik = [[Quemuenchatocha]]
| koblira = ?
| awalkera = 1490
| gadikye = 
| gadikya = 
| yerumanik = 
| nazbeik = 
}}
{{Teliz_tena}}
{{MuiscaSeltay}}
[[Loma:Muisca|Michuá]]
[[Loma:Nafalik ke Muisca abdigalda|Michuá]]
[[Loma:Izva ke Kolombia|Michuá]]
{{#invoke:Interwiki|interwiki|qid=Q10986143}}
[{"title": "", "data": {"Prostelay": "Zaque", "Semek": "Zaque ke Hunza", "Soka": "Muisca abdigalda", "Nafalugal": "1470 \u2013 1490", "Dar- nafalik": "Hunzah\u00faa", "Dir- nafalik": "Quemuenchatocha", "Koblira": "?", "Awalkera": "1490", "betara": "teza"}}]